Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: „1. számú melléklet a 9/1998. (II. 20.) BM rendelethez
Paragraph Index: 105

b) felveszi a névjegyzékre azokat a polgárokat, akik azt a szavazókörben lévõ lakcímük vagy igazolás alapján kérik. A szavazókörben lévõ lakcím alapján a névjegyzékre az a választópolgár vehetõ fel, aki személyazonosságát és lakcímét ba) a lakcímet tartalmazó személyazonosító igazolvánnyal, bb) – a személyi azonosítót és lakcímet igazoló hatósági igazolvánnyal (a továbbiakban: lakcímigazolvány), és – személyazonosító igazolvánnyal vagy útlevéllel vagy 2001. január 1-jét követõen kiállított vezetõi engedéllyel vagy sorkatona esetén katonai igazolvánnyal igazolja, a névjegyzékbõl korábban nem törölték, és a választójoggal nem rendelkezõ nagykorú polgárok nyilvántartásában nem szerepel. bc) Az igazolás és a személyazonosító igazolvány vagy útlevél vagy 2001. január 1-jét követõen kiállított vezetõi engedély, vagy sorkatona esetében a katonai igazolvány egyidejû bemutatását követõen kell felvenni a névjegyzékre azt a választópolgárt, akinek az igazolását a lakóhelyétõl távol történõ szavazás miatt állították ki (egyidejûleg az igazolást el kell venni, és a polgárt az igazolással szavazók jegyzékére is fel kell venni). IV. A névjegyzékkel kapcsolatos teendõk a szavazás napja után

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes